આ એક સવાલની આસપાસ ફિલ્મ ઘૂમરાય છે. ફિલ્મનું સેન્ટ્રલ કૅરૅક્ટર રવિકુમાર (હિમેશ રેશમિયા) છે. ઝારાની હત્યા માટે ટોટલ અગિયાર લોકો શકના સર્કલમાં છે. પહેલી શંકા ચાંદની (ઝોયા અફરોઝ) પર છે. ચાંદની અને ઝારા બન્ને હરીફ હતી અને ચાંદની પાસે ઝારાની હત્યા માટે પૂરતાં કારણો હતાં તો કેની દમણિયા એટલે કે KD (યો યો હની સિંહ) અને તેની વાઇફ શબનમ રાય (જેસી રંધાવા) પણ શકમંદ છે. KD અને ઝારાને અફેર ચાલી રહ્યું હતું જે શબનમને ખૂંચતું હતું તો ફ્લર્ટ કરતાં ઝારા ગળામાં આવીને પડી હોવાથી KD પણ તેનાથી કંટાળ્યો હતો. ઝારાના ફેવરિટ ડિરેક્ટર સુબ્બા પ્રસાદ (અનંત નારાયણ મહાદેવ) પાસે પણ આ મર્ડર માટે કારણ છે તો સુબ્બાના હરીફ એવા ડિરેક્ટર બૉબી ચઢ્ઢા (અશ્વની ધીર) પણ શંકાસ્પદ છે. સ્ટાર વીરમાન શાહ (નકુલ વૈદ્ય)ને એકસમયે ઝારા સાથે અફેર હતું જે ચાંદની નામની ગર્લફ્રેન્ડને કારણે તૂટી ગયું હતું. આ દૃષ્ટિએ વીરમાન અને ચાંદની બન્ને પણ શકના દાયરામાં છે. ઝારાની ફિલ્મને પ્રાઇવેટમાં ફાઇનૅન્સ કરતા રાજન અન્ના (આદિલ હુસેન) પણ ઝારાની હત્યા કરે એવાં પૂરતાં કારણો છે તો ઍલેક્સ ડિકોસ્ટા (ઇરફાન ખાન) પણ ઝારાનું મર્ડર કરે એવા પૂરા ચાન્સ છે. વાત આખી એ સમયે બગડે છે જ્યારે ઇન્સ્પેક્ટર ગ્રોવર (રાજેશ શર્મા) ઝારાના મર્ડર માટે એક નર્દિષની અરેસ્ટ કરે છે. આ અરેસ્ટની સાથે સ્ટાર રવિકુમાર (હિમેશ રેશમિયા) નક્કી કરે છે ઝારાના સાચા હત્યારાને તે પકડાવશે. બસ, રવિકુમાર પોતાની રીતે કામ કરવાનું શરૂ કરે છે અને એક પછી એક રહસ્ય ખૂલવાનાં શરૂ થઈ જાય છે. રવિકુમાર જેમ-જેમ કેસની તપાસ કરતો જાય છે એમ-એમ એ પણ રહસ્યની આ કણકમાં ફસાતો જાય છે, પણ એ પછી પણ તે પોતાનું કામ અટકાવતો નથી. હકીકત એ પણ હતી કે રવિકુમાર મનોમન ઝારાને પ્રેમ કરતો હોય છે.